**Gânduri din care răsar drumuri**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Într-o noapte lovită de îngheţ

cu sufletul desenat pe geamul ferestrei

înghit în sec spânzurat de cuvinte,

încerc să fiu în mijlocul gândurilor

din care răsar drumuri.

Nu ştiu ce hram poartă, nici unde duc,

le văd numai pietrele rotunjite,

ies prin zăpada subţire ca o inimă de femeie

pusă în faţa mea potrivnică,

să-şi dezbrace de haine trupul întrupat în ele

şi-n locul fulgilor,

să zburde pe patul alb din odaie

ori să fredoneze de plăcere

simţindu-mă atât de aproape şi idiferenet

cum frâng unghiurile din geometria coapselor ei,

de nu mai înţeleg de ce nu spune nimic

şi o cuprind transpiraţiile şi extazul.

Habar nu am de ce mă învrednicesc

să-i demonstrez ceva ce ştie

şi nu recunoaşte niciodată.